РЕГЛАМЕНТ (ЕО) № 98/2008 НА КОМИСИЯТА
от 1 февруари 2008 година
за изменение на няколко регламента относно комбинираната номенклатура за някои продукти от говеждо и телешко месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 234/79 на Съвета от 5 февруари 1979 г. относно процедурата за адаптиране на номенклатурата на Общата митническа тарифа, използвана за селскостопанските продукти (1), и по-специално член 2, параграф 1 от него,
като има предвид, че:
(1)
Регламент (ЕО) № 1214/2007 на Комисията от 20 септември 2007 г. за изменение на приложение I към Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа (2) изменя Комбинираната номенклатура по отношение на някои продукти от говеждо и телешко месо.
(2)
В предишни години регламентите за изменение на приложение I към Регламент (ЕИО) № 2658/87 на Съвета (3) също въведоха изменения в Комбинираната номенклатура за някои продукти от говеждо и телешко месо, и не всички от тези изменения са отразени в следните регламенти, определящи общата организация на пазара на говеждо и телешко месо: Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (4); Регламент (ЕО) № 1731/2006 на Комисията от 23 ноември 2006 г. за определяне на специални подробни правила за прилагането на възстановявания при износ за някои консерви от говеждо и телешко месо (5) и Регламент (ЕО) № 545/2007 на Комисията от 16 май 2007 г. за откриване и управление на тарифни квоти за внос на замразено говеждо месо, предназначено за преработка (от 1 юли 2007 г. до 30 юни 2008 г.) (6).
(3)
Регламенти (ЕО) № 1254/1999, (ЕО) № 1731/2006 и (ЕО) № 545/2007 следва да бъдат съответно изменени.
(4)
Предвидените в настоящия регламент изменения следва да се прилагат от 1 януари 2008 г. - датата на влизане в сила на Регламент (ЕО) № 1214/2007.
(5)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Член 1, параграф 1 от Регламент (ЕО) № 1254/1999 се изменя, както следва:
1.
Буква а) от таблицата се изменя, както следва:
а)
Код по КН 0210 90 41 за „Диафрагма, осолена, в саламура, сушена или пушена“ се заменя с код по КН 0210 99 51;
б)
Код по КН 0210 90 90 за „Годни за консумация брашна, получени от месо или карантия“ се заменя с код по КН 0210 99 90.
2.
Буква б) от таблицата се изменя, както следва:
а)
Код по КН 0206 10 91 и код по КН 0206 10 99 за „Годни за консумация карантии от говеда, без диафрагма, пресни или охладени, различни от тези за производство на фармацевтични препарати“ се заменят с код по КН 0206 10 98;
б)
Кодове по КН 0206 21 00, 0206 22 90 и 0206 29 99 за „Годни за консумация карантии от говеда, без диафрагма, замразени, различни от тези за производство на фармацевтични продукти“ се заменят с кодове по КН 0206 21 00, 0206 22 00 и 0206 29 99;
в)
Код по КН 0210 90 49 за „Годни за консумация карантии от говеда, осолени, в саламура, сушени или пушени различни от диафрагма“ се заменя с код по КН 0210 99 59;
г)
Кодове по КН от 1602 50 31 до 1602 50 80 за „Други преработени или консервирани меса или карантии от говеда, освен необработени топлинно меса или вътрешности и смеси от топлинно обработени меса или карантии и необработени топлинно меса или карантии“ се заменят с кодове по КН 1602 50 31 и 1602 50 95.
Член 2
Член 1 от Регламент (ЕО) № 1731/2006 се заменя със следния текст:
„Член 1
Обхват
Без да се засягат разпоредбите на Регламент (ЕО) № 800/1999, възстановяването при износ за консервираните продукти, попадащи под кодове по КН 1602 50 31 9125, 1602 50 31 9325, 1602 50 95 9125 и 1602 50 31 9125 (наричани по-долу „консервираните продукти“), се изплаща при спазване на условията, определени в настоящия регламент.“
Член 3
В член 2, параграф 1 от Регламент (ЕО) № 545/2007 първа алинея се заменя със следното:
„По смисъла на настоящия регламент „продукт А“ означава преработен продукт, попадащ под кодове по КН 1602 10, 1602 50 31 или 1602 50 95, който не съдържа друго месо освен месо от животни от рода на едрия рогат добитък, със съотношение на колаген/протеин не повече от 0,45 и съдържащ най-малко 20 тегл. % постно месо, с изключение на субпродукти и мазнини с месото и желирана маса, с количествена оценка най-малко 85 % от общото нетно тегло.“
Член 4
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 януари 2008 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 февруари 2008 година.